लिंग जांच की आरोपी डॉक्टर को नहीं मिली जमानत
शहरके बिश्नोई नर्सिंग होम की संचालिका लिंग जांच की आरोपी डॉ. अल्का बिश्नोई की मुसीबत कम होती नहीं दिख रही है। पहले नारनौल अदालत से उनकी जमानत याचिका खारिज हुई और अब मंगलवार को हाईकोर्ट ने उन्हें जमानत देने से मना कर दिया। साथ ही उन्हें पुलिस जांच में सहयोग देने का आदेश दिया गया है।
एसआईटी की पड़ताल के दौरान मामले में चौथे आरोपी का नाम सामने आने, उसकी गिरफ्तारी होने और उसके जरिए जांच में दलालों का चिकित्सक से संपर्क होने की बात उजागर होने से डॉक्टर की समस्या और बढ़ सकती है। उल्लेखनीय है कि नारनौल में 17 फरवरी को आरके डोगरा की अदालत से जमानत याचिका खारिज होने के बाद डॉक्टर अल्का बिश्नोई ने हाईकोर्ट की ओर रूख किया था। इस दौरान मामले की जांच कर रही रेवाड़ी की एसआईटी ने उनकी गिरफ्तारी के लिए कई बार उनके नर्सिंग होम पर दबिश दी। हिसार और गुडगांव में भी उनके संपर्क तलाशे गए, किंतु चिकित्सक का मोबाइल बंद होने से सही लोकेशन नहीं मिल सकी। एसआईटी की जांच से पहले स्थानीय पुलिस इसे दलालों का खेल बताते हुए डॉक्टर को इसमें शामिल करने से हिचक रही थी। मामले ने जब तूल पकड़ा तो स्वास्थ्य विभाग के एडिशनल चीफ सेक्रेटरी डॉ. राकेश गुप्ता को इसमें हस्तक्षेप करना पड़ा। डीजीपी के सक्रिय होने से जांच नारनौल की बजाए रेवाड़ी की एसआईटी को सौंप दी गई। एसआईटी की जांच में पुलिस द्वारा दिखाए गए 3 दलालों के साथ इसमें सुनील नामक चौथे व्यक्ति की संलिप्तता मिली। सुनील से रविन्द्र का संपर्क मिला और रविन्द्र के माध्यम से पकड़े गए मुख्य आरोपी राजेश तक चेन बनती चली गई। सूत्रों के अनुसार लिंग जांच के लिए जितेन्द्र ने डिकॉय पेशेंट से पैसे लिए थे। जो सुनील के जरिए राजेश तक पहुंचे और रविन्द्र से इनका संपर्क बना। डॉक्टर अल्का और जितेन्द्र के बीच संपर्क का सूत्र भी अब एसआईटी के हाथ गया है। इससे लगता यही है कि एसआईटी इस केस को जल्दी ही हल कर लेगी।
दलालों डॉक्टर के बीच लिंक मिलने से नारनौल पुलिस मामले में डॉक्टर की संलिप्तता दिखाने से बचती रही। पुलिस केवल अल्ट्रासाउंड जांच के दौरान फार्म-एफ भरने में कमी बताकर डॉक्टर पर कार्रवाई करने से बचती रही। 23 अक्टूबर को जब उसके नर्सिंग होम पर स्वास्थ्य विभाग रेवाड़ी-नारनौल की टीम ने छापा मारा तो आरोपी चिकित्सक बीमारी का बहाना बनाकर बहरोड के कैलाश अस्पताल में भर्ती हो गई। तब नारनौल पुलिस 5 दिन तक उसके वार्ड के बाहर पहरा देती रही। जब डॉक्टर वहां से रिलीव हुईं तो पुलिस ने उसे पकड़ने की बजाए आराम से जाने दिया था। इससे मामला पेचीदा बन गया और इसकी जांच एसआईटी को सौंपनी पड़ी।
^हाईकोर्ट के जज ने डॉक्टर को जमानत देने की बजाए उसे पुलिस की जांच ज्वाइन करने को कहा है। अब डॉक्टर से पूछताछ की जाएगी। इस मामले में चौथा आरोपी सुनील कुमार भी पकड़ा गया है। पहले एक आरोपी जितेन्द्र का डॉक्टर के साथ लिंक नहीं मिल रहा था, अब हमारे पास पूरी चैन गई है। ऐसे में हमारा पक्ष और मजबूत हो गया है। -गजेंद्रसिंह, डीएसपी रेवाड़ी एसआईटी जांच प्रमुख।
कोर्ट की सख्ती
hin_Deva hin_Deva hin_Deva hin_Deva hin_Deva hin_Deva